Din hi ħarsa lejn l-istejjer ewlenin fil-ħarġa tal-ġurnali tal-lum: Il-faċċata ta' The Times of Malta ddominata mir-rapurtaġġ dwar l-omiċidju li seħħ tard l-erbgħa filgħaxija fiż-Żurrieq li ħalla lil Saviour Gaffarena mejjet. Il-ġurnal jirraporta li żewġ persuni suspettati b'dan id-delitt jinsabu f'idejn il-pulizija u li allegatament il-każ kien motivat minn traffikar tad-drogi. Il-ġurnal jirraporta li l-kuġin ta'vittma li għandu 17 il sena Vince Gaffarena qed isoffru minn 'ġrieħi serji iżda iżda jinsab f'qagħda stabli. Fil-ġenb artiklu ieħor li jitratta l-regolamenti li tħabbru mid-Deputat Prim Ministru u Ministru tas-Saħħa Chris Fearne. Il-ġurnal jgħid li l-miżuri li tħabbru fosthom li avvenimenti li jitellgħu f'postijiet li jifilħu aktar minn mitt ruħ l-organizzaturi jridu jipprovdu risk assesment. Il-ġurnal jgħid li dawn ir-regolamenti qed jiddaħlu bl-għan li tinżamm id-distanza soċjali f'postijiet tal-massa. L-Orizzont L-Orizzont fl-ewwel paġna, jirrapporta li żewġ żgħażagħ huma suspettati li wettqu d-delitt fl-Imqabba Saviour Gaffarena li nqatel b'tir f'rasu waqt li kuġinuh Vince Gaffarena jisfa ferut b'tiri f'sidru u f'wiċċu. Il-ġurnal jirraporta l-arrest ta' dawn il-persuni seħħ f'inqas minn tliet sigħat li seħħ il-każ wara ħidma kordinata bejn diversi sezzjonijiet fi ħdan il-Korp. Fl-istess paġna l-Orizzont jirrapporta li ġew mħabbru standards ġodda għall-attivitajiet tal-massa. Il-ġurnal jgħid li l-kapaċità ta' persuni li jiflaħ l-ispazju ta' post titkejjel fuq persuna kull erba' metri kwadri waqt li postijiet li jistgħu jieħdu aktar minn 100 ruħ irid ikollhom risk-assessment u mhux se joħorġu permessi għall-marċi tal-festi. Fl-ewwel paġna tal-ġurnal The Malta Independent insibu artiklu dwar ir-regolamenti li tħabbru l-bieraħ f'konferenza tal-aħbarijiet, mid-Deputat Prim Ministru Chris Fearne u s-Supretedent tas-Saħħa Pubblika Charmaine Gauci li fost l-oħrajn se jkunu qed jilimitaw in-numri ta' persuni f'avvenimenti tal-massa u l-projibzzjoni tal-marc tal-festi. Fl-istess faċċata artiklu ieħor dwar l-omiċidju ta' Saviour Gaffarena bil-ġurnal jirrapporta li l-Pulizija qed iżomm żewġ persuni meqjusa bħala s-suspettati ewlenin fid-delitt. In-Nazzjon Il-faċċata tan-Nazzjon dedikata għad-diskors li għamel il-Kap tal-Oppożizzjoni lbieraħ fuq il-midja tal-partit li fih kritika l-Gvern dwar l-iskiet tiegħu fuq il-ftehim mal-Vitals Global Healthcare. Ir-rapport jgħid li Dr Delia saħaq li l-Prim Ministru għadu sieket quddiem rapport ieħor tal-Awditur Ġenerali li fi kliemu jikkundanna din il-ħniżrija dwar is-saħħa tal-poplu, minflok jwaqqaf minnufih dan il-kuntratt skandaluż. Ir-rapport jikkwota lil Dr Delia jgħid li l-andemija għadha magħna u li s-saħħa tal-poplu tibqa' prijorita' għax inkella ma jkunx hawn ekonomija b'saħħitha.